
  
106 DR 30.10.2019 

 

 

Tuan Gobind Singh Deo: Tuan Yang di-Pertua, saya ingin mengucapkan terima 
kasih kepada Yang Berhormat Pendang dan juga Yang Berhormat Lembah Pantai kerana 
membangkitkan satu perkara yang cukup penting. Tuan Yang di-Pertua, apabila kita ini 
berikan fokus kepada perkembangan infrastruktur, kita ini buat itu dengan tujuan dan harapan 
bahawa kita boleh lihat semua rakyat Malaysia menggunakan teknologi itu supaya mereka 
ini boleh mengambil ataupun menikmati manfaat ataupun kelebihan-kelebihan teknologi 
dunia masa kini dan masa akan datang. 

Akan tetapi untuk kita memberikan mereka sekuriti, kalau kita hendak menjemput 
rakyat Malaysia untuk juga bersama-sama berkecimpung dengan teknologi menggunakan 
internet supaya mereka boleh memperkukuhkan industri mereka dan sebagainya, kita kena 
pastikan bahawa kita boleh meyakinkan rakyat bahawa kalau mereka menggunakan internet 
itu, maka mereka ini boleh pasti bahawa maklumat peribadi mereka ini selamat. 

So, with infrastructure and education, what is important, dengan izin Tuan Yang di-
Pertua, is also trust. Ini adalah satu perkara yang saya berikan fokus dalam kementerian 
saya. Kita lihat bagaimana ada banyak kes seperti mana yang disebutkan oleh Ahli-ahli Yang 
Berhormat tadi saya tidak akan ulangi. Ada di antara mereka dalam siasatan, saya tidak mahu 
sebut apa-apa yang akan memberi kesan kepada siasatan tersebut. 

Akan tetapi saya ingin memberikan sedikit makluman bahawa di negara kita, kita 
ada undang-undang. Tetapi seperti mana disebut, undang-undang disebut itu memang telah 
digunakan sejak tahun 2010 dan saya rasa memang kita sudah sampai satu tahap di mana 
kita perlu memperbaiki undang-undang tersebut. 

Kita lihat di Eropah misalnya. Kita ada GDPR. Yang Berhormat Paya Besar beliau 
juga seorang pakar, dia tahu. Akan tetapi soalnya bagaimana dengan tahap ketersediaan 
undang-undang Malaysia. Kepada saya, apa yang kita ada sekarang memang satu undang-
undang yang boleh dikuatkuasakan. Akan tetapi dalam masa yang sama Tuan Yang di-
Pertua, kita perlu melihat bagaimana kita boleh melaksanakan pindaan-pindaan untuk kita 
perkukuhkan dan juga perketatkan undang-undang yang kita ada supaya undang-undang itu 
adalah sesuai untuk cabaran-cabaran dan ancaman-ancaman yang kita lalui sekarang. 

Saya ingin menyatakan dalam Dewan ini bahawa melalui kementerian saya kita 
sekarang dalam proses mengkaji undang-undang yang sedia ada. Saya harap bahawa dalam 
bulan Mac yang akan datang, saya boleh datang ke Parlimen ini  untuk membentangkan satu 
rang undang-undang pindaan.  

Kalau tidak, mungkin dalam bulan Mei tahun depan. Akan tetapi ini adalah satu 
perkara yang kita lihat dengan serius. Saya dalam proses menambahbaikkan lagi peruntukan 
undang-undang yang kita ada untuk kita dapat menangani masalah-masalah siber sekuriti 
dan juga masalah-masalah data seperti mana telah pun dibangkitkan oleh Yang Berhormat 
Lembah Pantai dan juga Yang Berhormat Pendang tadi. Terima kasih kerana membangkitkan 
isu-isu itu. 

Timbalan Yang di-Pertua [Dato’ Mohd Rashid Hasnon]: Yang Berhormat ada 
lapan minit lebih sedikit untuk merumuskan. 

Tuan Gobind Singh Deo: Terima kasih Tuan Yang di-Pertua. Tuan Yang di-Pertua, 
saya hendak menyentuh perkara yang dibangkitkan oleh Yang Berhormat Rantau Panjang. 
Yang Berhormat Rantau Panjang telah pun membangkitkan isu-isu berkenaan dengan 
urusan media secara bercetak dan sebagainya. 

Akan tetapi itu Yang Berhormat adalah di bawah bidang kuasa Kementerian Dalam 
Negeri. Jadi ia di luar kementerian saya tetapi Yang Berhormat sekiranya ada soalan spesifik 
yang saya boleh bantu untuk kemukakan kepada Kementerian Dalam Negeri untuk pihak 
Yang Berhormat, sila beritahu kepada saya Yang Berhormat tetapi soalan itu harus diajukan 
kepada Menteri Dalam Negeri. 

Dengan itu Tuan Yang di-Pertua, saya ingin mengambil kesempatan ini untuk 
mengucapkan terima kasih kepada semua Ahli Yang Berhormat yang telah pun mengambil 
bahagian... 



Tuan Gobind Singh Deo: Tuan Yang di-Pertua, saya ingin mengucapkan terima kasih kepada Yang Berhormat Pendang dan juga Yang Berhormat Lembah Pantai kerana membangkitkan satu perkara yang cukup penting. Tuan Yang di-Pertua, apabila kita ini berikan fokus kepada perkembangan infrastruktur, kita ini buat itu dengan tujuan dan harapan bahawa kita boleh lihat semua rakyat Malaysia menggunakan teknologi itu supaya mereka ini boleh mengambil ataupun menikmati manfaat ataupun kelebihan-kelebihan teknologi dunia masa kini dan masa akan datang. Akan tetapi untuk kita memberikan mereka sekuriti, kalau kita hendak menjemput rakyat Malaysia untuk juga bersama-sama berkecimpung dengan teknologi menggunakan internet supaya mereka boleh memperkukuhkan industri mereka dan sebagainya, kita kena pastikan bahawa kita boleh meyakinkan rakyat bahawa kalau mereka menggunakan internet itu, maka mereka ini boleh pasti bahawa maklumat peribadi mereka ini selamat. So, with infrastructure and education, what is important, dengan izin Tuan Yang di- Pertua, is also trust. Ini adalah satu perkara yang saya berikan fokus dalam kementerian saya. Kita lihat bagaimana ada banyak kes seperti mana yang disebutkan oleh Ahli-ahli Yang Berhormat tadi saya tidak akan ulangi. Ada di antara mereka dalam siasatan, saya tidak mahu sebut apa-apa yang akan memberi kesan kepada siasatan tersebut. Akan tetapi saya ingin memberikan sedikit makluman bahawa di negara kita, kita ada undang-undang. Tetapi seperti mana disebut, undang-undang disebut itu memang telah digunakan sejak tahun 2010 dan saya rasa memang kita sudah sampai satu tahap di mana kita perlu memperbaiki undang-undang tersebut. Kita lihat di Eropah misalnya. Kita ada GDPR. Yang Berhormat Paya Besar beliau juga seorang pakar, dia tahu. Akan tetapi soalnya bagaimana dengan tahap ketersediaan undang-undang Malaysia. Kepada saya, apa yang kita ada sekarang memang satu undang- undang yang boleh dikuatkuasakan. Akan tetapi dalam masa yang sama Tuan Yang di- Pertua, kita perlu melihat bagaimana kita boleh melaksanakan pindaan-pindaan untuk kita perkukuhkan dan juga perketatkan undang-undang yang kita ada supaya undang-undang itu adalah sesuai untuk cabaran-cabaran dan ancaman-ancaman yang kita lalui sekarang. Saya ingin menyatakan dalam Dewan ini bahawa melalui kementerian saya kita sekarang dalam proses mengkaji undang-undang yang sedia ada. Saya harap bahawa dalam bulan Mac yang akan datang, saya boleh datang ke Parlimen ini untuk membentangkan satu rang undang-undang pindaan. Kalau tidak, mungkin dalam bulan Mei tahun depan. Akan tetapi ini adalah satu perkara yang kita lihat dengan serius. Saya dalam proses menambahbaikkan lagi peruntukan undang-undang yang kita ada untuk kita dapat menangani masalah-masalah siber sekuriti dan juga masalah-masalah data seperti mana telah pun dibangkitkan oleh Yang Berhormat Lembah Pantai dan juga Yang Berhormat Pendang tadi. Terima kasih kerana membangkitkan isu-isu itu. Timbalan Yang di-Pertua [Dato' Mohd Rashid Hasnon]: Yang Berhormat ada lapan minit lebih sedikit untuk merumuskan. Tuan Gobind Singh Deo: Terima kasih Tuan Yang di-Pertua. Tuan Yang di-Pertua, saya hendak menyentuh perkara yang dibangkitkan oleh Yang Berhormat Rantau Panjang. Yang Berhormat Rantau Panjang telah pun membangkitkan isu-isu berkenaan dengan urusan media secara bercetak dan sebagainya. Akan tetapi itu Yang Berhormat adalah di bawah bidang kuasa Kementerian Dalam Negeri. Jadi ia di luar kementerian saya tetapi Yang Berhormat sekiranya ada soalan spesifik yang saya boleh bantu untuk kemukakan kepada Kementerian Dalam Negeri untuk pihak Yang Berhormat, sila beritahu kepada saya Yang Berhormat tetapi soalan itu harus diajukan kepada Menteri Dalam Negeri. Dengan itu Tuan Yang di-Pertua, saya ingin mengambil kesempatan ini untuk mengucapkan terima kasih kepada semua Ahli Yang Berhormat yang telah pun mengambil bahagian...